Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3528/86 για την προστασία των δασών στην Κοινότητα από την ατμοσφαιρική ρύπανση (96/C 268/06) (Κείμενο που παρουσιάζει ενδιαφέρον για τον ΕΟΧ) COM(96) 341 τελικό - 96/0185(CNS)

(Υποβλήθηκε από την Επιτροπή στις 16 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η ισχύς της παρούσας περιόδου εφαρμογής του κανονισμού (ΕΟΚ) αριθ. 3528/86 του Συμβουλίου, της 17ης Νοεμβρίου 1986, για την προστασία των δασών στην Κοινότητα από την ατμοσφαιρική ρύπανση (1), όπως τροποποιήθηκε τελευταία από τον κανονισμό (ΕΟΚ) αριθ. 2157/92 (2), λήγει στις 31 Δεκεμβρίου 1996 7 ότι τα δάση διαδραματίζουν πολύ σημαντικό ρόλο στη διατήρηση θεμελιωδών ισορροπιών, κυρίως όσον αφορά το έδαφος, τους υδάτινους πόρους, το κλίμα, την πανίδα και τη χλωρίδα και ότι οι οικολογικές ισορροπίες είναι απαραίτητες για την αειφόρο ανάπτυξη της γεωργίας και τη διαχείριση των αγροτικών περιοχών 7 ότι η διατήρηση των δασικών οικοσυστημάτων είναι σημαντική για τις οικονομικές, οικολογικές και κοινωνικές τους λειτουργίες και συμβάλλει, κυρίως, στη διαφύλαξη της κοινωνικής λειτουργίας για τους απασχολούμενους στη γεωργία και τις αγροτικές περιοχές 7 ότι η Ευρωπαϊκή Ένωση ανέλαβε, σε διεθνές επίπεδο (υπουργική διάσκεψη για την προστασία των δασών στην Ευρώπη, Στρασβούργο 1990 και Ελσίνκι 1993), δέσμευση για συνεχή καταγραφή των ζημιών στα δάση 7 ότι τα αποτελέσματα από το συστηματικό δίκτυο δείχνουν σαφείς τάσεις τόσο από απόψεως κατανομής στο χώρο όσο και κατανομής στο χρόνο των δασικών ζημιών σε ολόκληρη την Ευρωπαϊκή Ένωση 7 ότι τα μέτρα αυτά πρέπει να εξακολουθήσουν να εφαρμόζονται 7 ότι τα κράτη μέλη έχουν εγκαταστήσει επιφάνειες παρατήρησης για την εντατική και συνεχή παρακολούθηση των δασικών οικοσυστημάτων 7 ότι, μόνο η συνέχιση αυτών των δραστηριοτήτων παρακολούθησης για μεγαλύτερο χρονικό διάστημα θα βελτιώσει την κατανόηση της αιτιολογικής σχέσης που υπάρχει μεταξύ των μεταβολών στα δασικά οικοσυστήματα και των παραγόντων που την επηρεάζουν 7 ότι οι ζημιές στα δάση οι οποίες οφείλονται σε διάφορους παράγοντες, κυρίως την ατμοσφαιρική ρύπανση και ορισμένα δυσμενή μετεωρολογικά φαινόμενα, αποτελούν τροχοπέδη για την αειφόρο ανάπτυξη της γεωργίας και τη διαχείριση των αγροτικών περιοχών 7 ότι, συνεπώς, η προστασία των δασών από την ατμοσφαιρική ρύπανση συμβάλλει άμεσα στην επίτευξη των στόχων του άρθρου 39 παράγραφος 1 στοιχείο β) της συνθήκης 7 ότι, συνεπώς, η κοινοτική δράση για την προστασία των δασών από την ατμοσφαιρική ρύπανση πρέπει να εξακολουθήσει να εφαρμόζεται και γι' αυτό το λόγο πρέπει να προβλεφθεί παράταση επί πέντε επιπλέον έτη ώστε η δράση να εφαρμοστεί για 15 χρόνια από την 1η Ιανουαρίου 1987 7 ότι θεωρείται αναγκαίο το ποσό των 40 εκατομμυρίων Ecu για την εφαρμογή της πολυετούς αυτής δράσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3528/86 τροποποιείται ως εξής:

Στο άρθρο 11 οι παράγραφοι 1 και 2 αντικαθίστανται από τα ακόλουθα:

«Άρθρο 11 1. Το πρόγραμμα εφαρμόζεται επί 15 έτη από 1ης Ιανουαρίου 1987.

2. Το ποσό των κοινοτικών δημοσιονομικών πόρων που θεωρούνται αναγκαίοι για την εφαρμογή του προγράμματος είναι 40 εκατομμύρια Ecu για την περίοδο 1997 έως 2001.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 326 της 21. 11. 1986, σ. 2.

(2) ΕΕ αριθ. L 217 της 31. 7. 1992, σ. 1.